Diari Oficial de la Generalitat Valenciana


Sumari del DOGV 2127, del 20-10-1993 (1993/829534)

ACORD de 13 d'octubre de 1993, del Govern Valencià, pel qual prorroga la suspensió i prohibició de l'estampació tèxtil per aerografia.
--------------------------------------------------------------------------------------------------------------------------------------

### Dades del document

Número de DOGV
:   2127

Data del DOGV
:   20-10-1993

Secció del DOGV
:   ALTRES DISPOSICIONS

Número del document
:   1993/829534


Data del document
:   13-10-1993

Organisme emissor
:   Conselleria de Sanitat i Consum

Tipus de document
:   Acord

Anàlisi jurídica

Acord de 13 d'octubre de 1993, del Govern Valencià, pel qual prorroga la suspensió i prohibició de l'estampació tèxtil per aerografia.  
El Govern Valencià, en la reunió del dia 13 d'octubre de 1993, adoptà l'acord següent:  
El dia 20 d'octubre de 1992, el Govern Valencià, a proposta conjunta dels consellers de Sanitat i Consum i de Treball i Afers Socials, va adoptar l'Acord (publicat en el Diari Oficial de la Generalitat Valenciana del dia 29 del mateix mes) amb el qual es paralitzava la totalitat de les activitats de set empreses dedicades a l?estampació tèxtil per acrografia i, així mateix, es prohibia l?exercici de la referida activitat en l?àmbit territorial de la Comunitat Valenciana per un període de sis mesos, atesa la constatació de riscs imminents i molt greus per a la salut de les persones que prestaven els seus serveis en aquest tipus d'Empreses.,  
El 20 d'abril de 1993, el Govern Valencià va acordar prorrogar per un període de sis mesos la suspensió i prohibició de l'activitat d'estampació tèxtil per aerografia en el territori de la Comunitat Valenciana, atés que, malgrat que les investigacions dutes a terme, no havia estat possible determinar amb exactitud l'agent o agents causants de les greus alteracions en la salut dels treballadors.  
La Generalitat Valenciana continua efectuant estudis a fi de determinar els, factors que van originar les greus malalties patides per alguns dels treballadors que prestaven serveis en le empreses dedicades a l?estampació tèxtil per aerografia, i les investigacions es desenvolupen amb la col·laboració d'especialistes i de centres nacionals i internacionals, però encara no hi ha conclusions d'absolut rigor científic per a determinar l'agent o agents desencadenants d'aquest tipus d'alteracions. Per consegüent, la represa d? e les esmentades activitats determinaria sense dubtes la continuació en les situacions de risc imminent i greu per a la salut dels treballadors; per això, es considera necessari prorrogar per un nou període de sis mesos les mesures relatives a la suspensió i prohibició de l'activitat d'estampació tèxtil per aerografia, per tal d'aconseguir la deguda salvaguarda de la salut dels treballadors, decisió que respon al deure constitucional dels poders públics de vetllar per la seguretat i higiene en el treball i de tutelar la salut pública a través de les mesures preventives necessàries i, concretament, al manament dirigit a les autoritats sanitàries contingut en l'article 26 de la Llei General de Sanitat de 25 d'abril de 1986.  
Per això, a proposta conjunta dels consellers de Sanitat i Consum i de Treball i Afers Socials, el Govern Valencià  
ACORDA  
Primer  
Prorrogar per un període de sis mesos la suspensió i prohibició de l?estampació tèxtil per aerografia en l?àmbit territorial de la Comunitat Valenciana i queda prorrogat, així mateix, durant el mateix temps, allò que disposa el punt segon de l'Acord del Govern Valencià de 20 d'octubre de 1992.  
S'iniciarà la prórroga de les mesures indicades el dia 21 d'octubre de 1993, a l?endemà d'aquell en què expira la vigència de la prórroga anterior adoptada per Acord del Govern Valencià de 20 d'abril de 1993.  
segon  
Les empreses que, d'acord amb el punt tercer de l'esmentat Acord de 20 d'octubre de 1992, hagen tramitat expedient de suspensió dels contractes de treball per força major, podran demanar la pròrroga de la suspensió autoritzada per la mateixa causa, d'acord amb el que disposa el Reial Decret 696/1980, de 14 d'abril, sobre expedients de suspensió i extinció de relacions laborals.  
Així mateix, durant la vigència d'aquest Acord queden prorrogades les mesures contingudes en els punts quart, sisé i seté de l'Acord del Govern Valencià de 20 d'octubre de 1992.  
Tercer  
Les mesures d'aquest Acord podran quedar resoltes abans del transcurs del termini de sis mesos assenyalat en el punt primer, si les investigacions cientifico-tecniques que s'estan desenvolupant permeten determinar amb exactitud l'agent o agents causants desencadenants de les alteracions en la salut dels treballadors, i així ho acorda el Govern Valencià.  
Aquest Acord es publicarà al Diari Oficial de la Generalitat Valenciana. Així mateix, es notificarà aquest Acord a les empreses que afecta, amb la indicació que exhaureix la via administrativa i que s'hi pot interposar recurs contenciós administratiu en contra, davant el Tribunal Superior de Justícia de la Comunitat Valenciana, en el termini de dos mesos comptadors a partir de la seua notificació.  
València, 13 d'octubre de 1993  
El Conseller Secretari del Govern Valencià,   
LUIS BERENGUER FUSTER